b'\n_START_ARTICLE_\nKozmatsko delo\n_START_PARAGRAPH_\nKozmatski slog (italijansko\xcb\x90 Cosmatesco) je umetni\xc5\xa1ki slog, ki je bil priljubljen v 12. in 13. stoletju in je dobil ime po dru\xc5\xbeini Cosmati, dru\xc5\xbeini obrtnikov, kiparjev in arhitektov, ki so ustvarili predvsem marmorne mozaike z geometrijskimi modeli za dekoriranje arhitekturnih povr\xc5\xa1in (cerkvenih tlakov, zidov, pri\xc5\xbenic in \xc5\xa1kofovskih prestolov). _NEWLINE_Njihovo delo se nahaja prete\xc5\xbeno v Rimu v cerkvah Santa Maria in Aracoeli, Santa Saba, San Tommaso v Formisu in baziliki Marije sne\xc5\xbene, \xc4\x8de jih na\xc5\xa1tejemo le nekaj, in tudi v mestih v okolici Rima (kot so Viterbo, Tuscania, Civita Castellana, Anagni). To se ka\xc5\xbee tudi v Sancta Sanctorum v lateranski baziliki. Slog se je raz\xc5\xa1iril po vsej Evropi, bil je uporabljen v najpresti\xc5\xbenej\xc5\xa1ih cerkvah; npr. tla pri oltarju v Westminstrske opatije so okra\xc5\xa1ena v kozmatskem slogu.\n_START_SECTION_\nOpis in zgodnja zgodovina\n_START_PARAGRAPH_\nKozmatski slog je dobil ime po dru\xc5\xbeini Cosmati, ki je delovala v Rimu v dvanajstem in trinajstem stoletju in ustvarjala umetnost mozaika. Kozmatski slog ima to posebnost, da se steklo kot mozaik uporablja v kombinaciji z marmorjem. Na trenutke deluje kot intarzije na belem marmorju na arhitravih vrat, na frizih, na \xc5\xbelebastih stebrih in na nagrobnih spomenikih. Spet drugje kot okvirji plo\xc5\xa1\xc4\x8d iz porfirja in drugih marmorjev na pri\xc5\xbenicah, \xc5\xa1kofovskih stolih, zaslonih, itd. ali pa kot samostojna plo\xc5\xa1\xc4\x8da. Barve so briljantne - zlate kocke (tesserae) so se lahko prosto uporabljale. Medtem ko je slog pogostej\xc5\xa1i v Rimu kot drugod, se ni uporabljal le tukaj. Med drugimi mesti kjer se je pojavil v Cappella Palatina v Palermu. _NEWLINE_\xc4\x8ceprav je kozmatski slog  iz 12. stoletja v Rimu eponim za ta slog, se ne zdi, da je bil razvit \xc5\xa1ele tedaj. Podoben slog lahko opazimo na tlaku benediktinske opatije Monte Cassino (1066 - 1071), zgrajenem s pomo\xc4\x8djo delavcev iz Carigrada, zaradi \xc4\x8desar domnevajo, da je ta geometri\xc4\x8dni slog z bizantinskimi mozaiki mo\xc4\x8dno vplival na izvedbo. Vendar pa je tehnika druga\xc4\x8dna, saj so bila kozmatska tla narejena iz ko\xc5\xa1\xc4\x8dkov kamna razli\xc4\x8dnih velikosti in oblik, tehnika se precej razlikuje od opus tessellatum mozaikov (normalna tehnika gr\xc5\xa1kih in rimskih mozaikov), kjer so vzorci izdelani iz majhnih enot, ki so vse enake velikosti in oblike. Kamen, ki so ga kozmatski umetniki uporabili, so nabrali iz ru\xc5\xa1evin rimskih zgradb, velike rondele pa so skrbno prerezani rimski stebri.  _NEWLINE_Po katoli\xc5\xa1ki enciklopediji, je ta slog z intarzijami okra\xc5\xa1enega mozaika \xc2\xbbvna\xc5\xa1al v dekorativno umetnost Evrope v dvanajstem stoletju delavec z imenom Laurentius [znan tudi kot Lorenzo Cosmati\xc2\xab,  po rodu iz Anagnija, majhnega hribovskega naselja sedemintrideset kilometrov jugovzhodno od Rima. Laurentius je pridobil svoje znanje od gr\xc5\xa1kih mojstrov in nekaj \xc4\x8dasa sledil njihovemu na\xc4\x8dinu dela, vendar je zgodaj v svoji karieri razvil izviren slog. Osvobojen od bizantinske tradicije in vplivov, je Laurentius razvil slog mozaika v dekorativni arhitekturni z \xc5\xbeivahnimi barvami in obliko, ki je izdelan v navadno ali vrezano marmorno povr\xc5\xa1ino. _NEWLINE_Praviloma je uporabil bele ali svetle barve marmorja za osnovo, to je z vlo\xc5\xbekom kvadratov, paralelogramov in krogov ter temnej\xc5\xa1i marmor, porfir ali serpentin, za obkro\xc5\xbeanje s trakovi iz mozaika, sestavljenih iz barvnega stekla in zlatih kock. Njegovo prvo zapisano delo je bilo izvedeno v cerkvi v Fabieri leta 1190, \xc5\xa1e prej pa v cerkvi Ara Coeli v Rimu. Sestavljeno je iz pisma in evangelija, stola, zaslona in tlaka. _NEWLINE_Veliko del je naredil skupaj s svojim sinom Jacobusom, ki je bil ne samo kipar in mozai\xc4\x8dar, ampak tudi arhitekt, kot pri\xc4\x8dajo arhitekturne spremembe, ki so bile izvedene v  katedrali Civita Castellana. To je delo, v katerem so sodelovali tudi drugi \xc4\x8dlani njegove dru\xc5\xbeine iz ve\xc4\x8d generacij. Bili so eminence v svoji umetnosti in so po vrsti: Laurentius (1140-1210), Jacobus (1165-1234), Luca (1221-1240), Jacobus (1213-1293), Deodatus (1225-1294), Johannes (1231-1303)."\n_START_SECTION_\nTerminologija\n_START_PARAGRAPH_\nKozmatski slog je znan tudi kot opus alexandrinum.  Opredelitev tega izraza in razlika med njim in opus sectile se nekoliko razlikujejo. Nekateri navajajo opus alexandrinum za tipi\xc4\x8dno velike modele, posebej za tla, z uporabo belih \xc4\x8drtnih vzorcev, polnjenih z rondelami in pasovi v barvni izvedbi, ki uporabljajo majhne ko\xc5\xa1\xc4\x8dke.  Drugi vklju\xc4\x8dujejo vse geometrijske oblike, vklju\xc4\x8dno velike, kot v Spoletu, kjer je opusa sectile tudi figuralni motiv narejen v isti tehniki. _NEWLINE_Opus alexandrinum je druga oblika opusa sectile, kjer se uporablja le malo barve, kot sta bela in \xc4\x8drna ali temno zelena na rde\xc4\x8di podlagi ali obratno. Ta izraz se predvsem uporablja za ozna\xc4\x8devanje vrste geometrijskih mozaikov, ki se nahajajo v kombinaciji z velikimi plo\xc5\xa1\xc4\x8dami iz marmorja, veliko so se uporabljali na tleh srednjeve\xc5\xa1kih rimskih cerkva in celo v renesan\xc4\x8dnih \xc4\x8dasih, kot je primer na tleh v Sikstinski kapeli in Stanza della Segnatura.\n_START_SECTION_\nPrimeri v Rimu\n_START_PARAGRAPH_\nMed cerkvami urejeni v kozmatskem slogu v Rimu, so najbolj opazne: Santa Maria v Trastevere, Sv. Janez Lateranski, San Lorenzo fuori le Mura, San Saba, San Paolo fuori le Mura, Santa Maria v Aracoeli, Santa Maria v Cosmedin, Santa Maria Maggiore, San Crisogono, San Clemente, Santa Croce v Gerusalemme in Sikstinska kapela in Stanza della Segnatura v Vatikanu. Zunaj Rima pa: Tivoli, Subiaco, Anagni, Ferentino, Terracina in Tarkvinija. Inovativno zgrajena s kozmatsko  dekoracijo je katedrala v kraju Civita Castellana.'